Folketing
2002-05-22

Det er sådan, at vi ifølge Sundhedsstyrelsen har omkring 130.000 diabetikere i Danmark. Det er også sådan, at regeringen har afsat 1,5 mia. kr. til nedbringelse af ventelister i amterne. Og der er også, da vi behandlede loven, givet et svar fra ministeren om, hvorvidt de kunne bruges på andre områder, hvor der var et behov. Meldingerne, som jeg har fået ude fra landet, er, at det har været meget svært at få afsat penge til at styrke diabetesbehandlingen. Derfor er mit spørgsmål til ministeren, om ministeren vil sikre, at amterne er klar over, at det ligger inden for rammerne af de 1,5 mia. kr.